Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: jegyzõkönyvet – az önkormányzatokról szóló 1990. évi LXV. törvény 17. § (3) bekezdésében foglaltak szerint – egyéb
Paragraph Index: 1336

(3) A közérdekû adat közléséért az adatkezelõ szerv vezetõje – legfeljebb a közléssel kapcsolatban felmerült költség mértékéig – költségtérítést állapíthat meg. A kérelmezõ kérésére a költség összegét elõre közölni kell.” A Legfelsõbb Bíróság 2004. 16. számú eseti döntése utal az Avtv. 19. § (2) bekezdésére, mely szerint: „Az (1) bekezdésben említett szervek rendszeresen közzé- vagy más módon hozzáférhetõvé teszik a tevékenységükkel kapcsolatos legfontosabb – így különösen a hatáskörükre, illetékességükre, szervezeti felépítésükre, szakmai tevékenységükre, annak eredményességére is kiterjedõ értékelésére, a birtokukban lévõ adatfajtákra és a mûködésükrõl szóló jogszabályokra, valamint a gazdálkodásukra vonatkozó – adatokat.” A törvénynek ez a rendelkezése azonban az úgynevezett automatikus – azaz kérelem nélküli (ún. proaktív) – hozzáférhetõvé tételt szabályozza. E rendelkezés nem jelenti ugyanakkor azt, hogy a már bármilyen módon közétett adatokra vonatkozó eseti kérelmeket el lehetne utasítani.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes